ŽUPNIJA Vrh Sveti Trije Kralji

Vrh Sv. Treh Kraljev 7

Rovte 1373

**Datum: 26.11.2022**

# Zapisnik 5. rednega srečanja župnijskega pastoralnega sveta

sobota, 26. novembra 2022 ob 19.00 uri v dvorani župnišča

**Prisotni:** župnik Janez Petrič, Valentina Gantar, Jože Petrovčič, Mojca Treven, Tone Kogovšek, Andreja Kranjc, Marija Buh, Tatjana Alič, Edo Dolinar, Marinka Jelovčan, Helena Nagode, Krištof Treven, Miha Kavčič, Marko Žust

**Odsotni:** duhovni pomočnik Janez Celar, Tone Klemenčič, Gvido Bokal, Miha Kogovšek

Dnevni red:

1. Uvodna molitev
2. Cerkveno leto od adventa do pepelnice
3. Pregled po dejavnostih ŽPS:mmmu878k
   1. Molitev, oznanjevanje, bogoslužje
   2. Kateheza
   3. Mladina
   4. Praznovanja, druženje, čiščenje, krašenje
   5. Karitas
   6. Gospodarstvo
4. Razno

K 2. točki – **Cerkveno leto pepelnice**

* **Začetek adventa – 1. adventna – nedelja Karitas - 27. november ; blagoslov adventnega venca; adventni koledar za otroke – blažena Pauline-Marie Jaricot / adventni koledar na voljo na mizici za tisk v cerkvi**
* **Miklavž, torek, 6. december – maša v Hlevnem Vrhu ob 17. uri**
* **Brezmadežno spočetje DM, četrtek, 8. december – maša ob 17. uri**
* **3. in 4. adventna nedelja – spovedovanje po maši (eno nedeljo mogoče z tujim spovednikom)**
* **3. adventna – spovedovanje v Rovtah od 14. do 15.30**
* **4. adventna – spovedovanje na Vrhniki od 18. ure dalje**
* **sobota, 17. december – spovedovanje za otroke**
* **božična devednevnica od 16. do 24. decembra – v Hlevnem Vrhu, razen v soboto – vodi Miha Kogovšek**
* **Polnočnica, sobota, 24. december ob 24.00**
* **Božič, nedelja, 25. december, dnevna maša ob 10. uri**
* **Novo leto, nedelja 1. januar, maša ob 10. uri**
* **Sveti trije Kralji, petek, 6. januar, maša ob 10. uri**
* **Jezusov krst; 8. januar ob 9. uri**
* **Svečnica, četrtek, 2. februar, maša ob 17. uri**
* **sv. Blaž, 3.februar, pobožnost prvega petka ob 17. uri**
* **Pepelnica, 22. februar, sveta maša ob 17. uri**

3. točki - **Pregled dejavnosti ŽPS**

* **Molitev, oznanjevanje, bogoslužje**
  + **Taizejska molitev** – po novem letu predvidoma vsako tretjo soboto v mesecu
  + **Branje beril 🡪** priporoča se branje beril iz mašne knjige
  + **Maše ob sobotah v času veroučnega leta 🡪** ko je verouk za višje razrede (2x na mesec) – otroško-mladinsko petje in vključevanje otrok v branje beril in prošenj – priprava in animacija: Nevenka, Andreja, Maja in Marina; k maši in sodelovanju povabljeni vsi veroučenci. Andreja Kranjc organizira nabavo pesmaric pri založbi Salve.
  + **Ministranti:** 
    - **Sprejem novih ministrantov** – 3. adventna nedelja / starši ministrantov poskrbijo za skromno pogostitev / praznovanje v župnišču;
    - **Mesečni krožek/vaje za ministrante**, ki jih vodi Urban Justin ob pomoči Miha Kogovška. Za duhovno podporo se zaprosi duhovnega pomočnika Janeza Celarja.
  + **Pobožnost prvih petkov**
    - Duhovni pomočnik Janez Celar je pripravljen opravljati sveto mašo in pobožnost prvih petkov v naši župniji. **Prva pobožnost prvega petka bo na prvi petek v fabruarju 2023 predvidoma ob 17. uri /** v januarju je na prvi petek na praznik Sv. Treh Kraljev;
* **Kateheza**
  + **Trikraljevska akcija –** med 26. decembrom in 2. januarjem – povpraša se Majo Mivšek in Anjo Mlinar, če sta tudi letos pripravljeni voditi akcijo
  + **Zakonska skupina**; Trenutno so v zakonski skupini pripravljeno sodelovati štirje pari; v božičnem času se bodo sestali in sprejeli odločitev glede ustanovitve skupine; do takrat se tudi podaljša zbiranje prijav;
  + **Svetopisemski krožek (predlog Edo) /** Do naslednjega srečanja se zbere informacije o delovanju in poslanstvu krožka v sosednjih župnijah.
* **Petje pri bogoslužju**
  + Nabavi se nova pesmarica s psalmi / zaenkrat 1 izvodov
  + Tradicionalno Cecilijevanje / po prazniku sv. Cecilije

**Mladina**

* + Jaslice – nabiranje mahu na prvo adventno nedeljo popoldne;
  + Postavljanje jaslic 4. adventno nedeljo popoldne;
  + Božičnica pred polnočnico.
* **Praznovanja, čiščenje, krašenje**
  + **Stalna zimska okrasitev:**
    - Zimska okrasitev od začetka adventa do cvetne nedelje; V tem času dežurnim ni potrebno skrbeti za okrasitev cerkve;
    - Hvala Tatjani Alič in Valentini Gantar za letošnjo stalno zimsko okrasitev cerkve.
  + **Farno/krajevni dan** 
    - Pobuda predstavljena na srečanju predstavnikov društev in organizacij v kraju septembra letos in pozitivno sprejeta;
    - s pogovori s predstavniki organizacij v kraju nadaljevati v letu 2023; poskuša se izvesti prvo srečanje vseh faranov / krajanov najkasneje v letu 2024.
* **Karitas**
  + V decembru se v imenu ŽPS obišče ostarele iz naše župnije v domih za ostarele.
* **Gospodarstvi svet**
  + **Četrti zvon v farnem zvoniku za pritrkovanje:**
    - Stroški župnije 1.500€;
    - Dominik še uredi bitje ure na četrtem zvonu in obnovi magnete obstoječih zvonov.
  + **Novo stopnišče v zvoniku;** 
    - Po planu pomladi 2023;
  + **Obnova zunanjosti župnišča:** 
    - Temeljito čiščenje kletnih prostorov– odvoz odpadkov, … pred prvomajskim kresom 2023 – gorljive odpadke speljati na kres;
    - Okrog novega leta se sestane gospodarski svet in pripravi plan aktivnosti za letu 2023.
  + **Ogrevanje župnišča:** Cisterni za kurilno olje sta napolnjeni – Nabavili 2.500 litrov kurilnega olja za ogrevanje prostorov župnišča v zimskem času – strošek 3.900€. Nabavili tudi temperaturni datalogger za spremljanje temperature. Z nastavitvami ogrevanja bomo poskušali zmanjšati porabo olja med tednom, vendar ne na račun ogrevanja prostorov za verouk, pevske vaje in druge dejavnosti v župniji.
  + **Predelava obstoječe ali nova spovednica;**
    - Zagotoviti lažji vstop in povečati prostor za spovedovalca in spovedanca - samo en prostor za spovedovanje;
    - Tone vpraša Janeza Kogovška za ponudbo.
  + **Mikrofon na ambonu;**
    - Jože Petrovčič prevzame iskanje lažjega mikrofona za ambon (tudi lažje nastavljivega).

K 4. točki **– Razno**

* Razdeljeni dodatni ključi za vstop v župnišče in cerkev: Mihaela Kavčič (organist) in Meta Bokal (vodja mladinskega zbora). Hvala Marjanu in Andreji Kranjc za organizacijo izdelave dodatnih ključev.
* V pripravi je nova pogodba za mežnijo v Hlevnem Vrhu. Predvidoma bo pogodba usklajena in podpisana do pomladi 2023.

Srečanje smo zaključili ob 22.00 uri. / **Prihodnje srečanje bo predvidoma 25. februarja 2023 ob 19. uri** v prostorih župnišča.

Zapisal Marko Žust